CELEX: 
Language: hr
Date: 2020-01-20 00:00:00
Title: DELEGIRANA UREDBA KOMISIJE (EU) …/... o europskoj bazi podataka o plovilima

EUROPSKA
       KOMISIJA
                              Bruxelles, 20.1.2020.
                              C(2020) 255 final
   DELEGIRANA UREDBA KOMISIJE (EU) …/...
                  оd 20.1.2020.
      o europskoj bazi podataka o plovilima
HR                                                  HR
 ---pagebreak---                                                OBRAZLOŽENJE
   1.        KONTEKST DELEGIRANOG AKTA
   Plovila za unutarnju plovidbu koja plove europskim unutarnjim plovnim putovima moraju
   ispunjavati različite zahtjeve u pogledu odredaba o sigurnosti, administraciji i posadi.
   Kako bi se osiguralo sigurno upravljanje, za plovilo je nužno ishoditi svjedodžbu za unutarnju
   plovidbu koju izdaje nadležno tijelo u skladu s Direktivom (EU) 2016/16291. U svjedodžbi se
   navode podaci za identifikaciju plovila (ime, vrsta, dimenzije plovila itd.). Jedan od
   najvažnijih podataka o plovilu jest jedinstveni europski identifikacijski broj plovila (ENI).
   Jednom se plovilu može dodijeliti samo jedan ENI. ENI se dodjeljuje samo jednom i ostaje
   nepromijenjen tijekom cijelog vijeka uporabe plovila.
   Europska baza podataka o plovilima (EHDB) je baza podataka koju vodi Europska komisija i
   u kojoj se prikupljaju podaci o plovilima koja plove europskim unutarnjim plovnim putovima.
   EHDB se koristi za provjeru arhiva tekućih zahtjeva za svjedodžbe i provjeru informacija o
   svjedodžbama koje su za plovilo već izdane. EHDB se koristi za podršku pravilnom
   funkcioniranju riječnih informacijskih servisa (RIS) u skladu s Direktivom 2005/44/EZ2.
   U Direktivi (EU) 2016/1629 utvrđuju se opće odredbe za EHDB, primjerice da države članice
   unose podatke kojima se identificiraju i opisuju plovila (ali ti podaci nisu definirani).
   Kako bi se detaljnije odredile odredbe za EHDB, Europska komisija ovlaštena je donijeti
   delegirani akt kojim se utvrđuju pojedinosti za bazu podataka (npr. popis podataka kojima se
   identificiraju i opisuju plovila).
   EHDB je uspostavljen 2009. u okviru projekta PLATINA (platforma za provedbu programa
   NAIADES3), a njime je upravljao izvođač u ime Europske komisije. Projektom je pružena
   pilot-usluga za nacionalno certificiranje plovila i RIS tako što ih povezuje i omogućuje
   razmjenu informacija.
   Direktivom Komisije 2013/49/EU4 o izmjeni Priloga II. Direktivi 2006/87/EZ Europskog
   parlamenta i Vijeća o utvrđivanju tehničkih pravila za plovila unutarnje plovidbe uvedene su
   prve pravne odredbe o EHDB-u tako što je državama članicama propisana obveza unosa
   podataka za identifikaciju plovila u bazu podataka.
   EHDB je 15. ožujka 2016. migriran u računalne centre Europske komisije u Luksemburgu.
   Europska komisija dužna se pridržavati obveza o zaštiti podataka kako je utvrđeno u Uredbi
   (EU) 2018/17255.
   Predloženom delegiranom uredbom osigurava se polazište za prilagodbu postojećeg EHDB-a
   odredbama Direktive (EU) 2016/1629.
   1
           Direktiva (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih
           pravila za plovila unutarnje plovidbe, izmjeni Direktive 2009/100/EZ i stavljanju izvan snage Direktive
           2006/87/EZ; SL L 252, 16.9.2016., str. 118.–176.
   2
           Direktiva 2005/44/EZ Europskog parlamenta i Vijeća od 7. rujna 2005. o usklađenim riječnim
           informacijskim servisima (RIS) na unutarnjim vodnim putovima u Zajednici; SL L 255, 30.9.2005.,
           str. 152.–159.
   3
           Komunikacija Komisije – Prvo izvješće o napretku u provedbi akcijskog programa NAIADES za
           promicanje prijevoza unutarnjim plovnim putovima /* COM(2007) 770 final */
   4
           Direktiva Komisije 2013/49/EU оd 11. listopada 2013. o izmjeni Priloga II. Direktivi 2006/87/EZ
           Europskog parlamenta i Vijeća o utvrđivanju tehničkih pravila za plovila unutarnje plovidbe; SL L 272,
           12.10.2013., str. 41.–43.
   5
           Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u
           vezi s obradom osobnih podataka u institucijama, tijelima, uredima i agencijama Unije i o slobodnom
           kretanju takvih podataka; SL L 295, 21.11.2018., str. 39.–98.
HR                                                        1                                                        HR
 ---pagebreak---    Ova Delegirana uredba u skladu je s člankom 19. stavkom 7. Direktive (EU) 2016/1629 kojim
   se Komisija ovlašćuje za donošenje delegiranih akata kojima se dodatno utvrđuju podaci koji
   se moraju unijeti u EHDB, vrste dozvoljenog pristupa te upute u vezi s upotrebom i
   funkcioniranjem baze podataka.
   2.        SAVJETOVANJA PRIJE DONOŠENJA AKTA
   U skladu s člankom 32. Direktive (EU) 2016/1629, prije donošenja delegiranog akta Komisija
   se savjetuje sa stručnjacima koje je imenovala svaka država članica u skladu s načelima
   utvrđenima u Međuinstitucijskom sporazumu o boljoj izradi zakonodavstva od 13. travnja
   2016.
   O sadržaju EHDB-a raspravljalo se u okviru CESNI-ja6 na njegovu ad hoc sastanku održanom
   28. studenoga 2017. Države članice su na tom sastanku definirale popis podataka potrebnih za
   plovilo koje bi trebalo prikupljati u EHDB-u.
   Nacrt delegiranog akta predstavljen je 24. svibnja 2018. na sastanku stručne skupine Komisije
   o tehničkim zahtjevima za plovila unutarnje plovidbe. Stručna skupina podržala je nacrt
   delegiranog akta koji je pripremila Komisija. Stručnjaci su ujedno iznijeli svoje prijedloge i
   primjedbe u pogledu nacrta. Sve primjedbe uključene su u nacrt delegiranog akta.
   Nadalje, primjedbe dionika o nacrtu delegirane uredbe prikupljene su putem mehanizma
   povratnih informacija za bolju regulativu u razdoblju od 26. kolovoza do 23. rujna 2019.
   Ukupno je zaprimljeno pet mišljenja. Jednu je primjedbu uputio građanin, a četiri su uputili
   članovi stručne skupine Komisije o tehničkim zahtjevima za plovila unutarnje plovidbe, s
   kojima se ponovno savjetovalo usporedo s javnim internetskim savjetovanjem. Kad god je to
   bilo moguće, zaprimljeni komentari uključeni su u konačni prijedlog, a posebno zahtjevi za
   pojašnjenje.
   3.        PRAVNI ELEMENTI DELEGIRANOG AKTA
   U skladu s člankom 19. stavkom 7. Direktive (EU) 2016/1629 delegiranim aktom utvrđuju se
   podaci koje države članice moraju unijeti u bazu podataka, vrste dozvoljenog pristupa,
   uzimajući u obzir kategorije primatelja podataka i svrhe zbog kojih se takvi podaci obrađuju,
   te upute u vezi s upotrebom i funkcioniranjem baze podataka.
   Podatke mogu obrađivati samo nadležna tijela država članica, ugovorne stranke Revidirane
   konvencije o plovidbi Rajnom i treće zemlje kojima su povjerene zadaće u vezi s primjenom
   Direktive (EU) 2016/1629 i Direktive 2005/44/EZ. Ta nadležna tijela imaju potpuni pristup
   EHDB-u.
   Odredbama delegiranog akta predviđa se i ograničen pristup EHDB-u (pristup ograničen
   samo na čitanje) za nacionalna tijela koja su odgovorna za upravljanje prometom i
   infrastrukturom plovnih putova, održavanje ili provedbu sigurnosti plovidbe i prikupljanje
   statističkih podataka.
   Preduvjet za pristup EHDB-u bit će prethodno otvaranje računa putem baze podataka. Račun
   potvrđuje jedinstvena kontaktna točka za EHDB koja je imenovana u svakoj državi članici te
   u ugovornim strankama Revidirane konvencije o plovidbi Rajnom.
   Delegirani akt sastoji se od glavnog dijela (sedam članaka) i prilogâ.
   6
            CESNI – Europski odbor za izradu standardâ unutarnje plovidbe, koji djeluje pod pokroviteljstvom
            Središnje komisije za plovidbu Rajnom (CCNR) i otvoren je za stručnjake iz svih država članica,
            odgovoran je za izradu tehničkih standardâ u području unutarnje plovidbe na koje bi Unija trebala
            upućivati.
HR                                                      2                                                     HR
 ---pagebreak---    U članku 1. utvrđuju se predmet i područje primjene delegiranog akta.
   U članku 2. upućuje se na Prilog 1., koji sadržava popis podataka za identifikaciju plovila koji
   bi se trebali unijeti u EHDB (detaljnije objašnjenje u dijelu koji se odnosi na Prilog 1.).
   U članku 3. navedene su odredbe o pristupu EHDB-u i obradi podataka. Tim se člankom
   određuju nadležna tijela odgovorna za pristup EHDB-u i obradu podataka u EHDB-u.
   U članku 4. utvrđuju se odredbe o pristupu podacima u bazi podataka ograničenom samo na
   čitanje i o obvezama nadležnih tijela u tom području.
   U članku 5. uspostavljaju se jedinstvene kontaktne točke za EHDB. Jedinstvena kontaktna
   točka služi kao mjesto međusobnog povezivanja Komisije i država članica te olakšava
   potvrđivanje pristupa EHDB-u.
   U Prilogu 1. navode se svi relevantni potrebni podaci o plovilu koje nadležna tijela moraju
   dostaviti te popis neobveznih podataka o plovilu. Kako bi se osigurala dosljednost između
   Direktive (EU) 2016/1629 i uredbi Središnje komisije za plovidbu Rajnom, uključen je popis
   podataka za plovilo koje bi trebalo unijeti u EHDB upućivanjem na Prilog 2. standarda
   ES-TRIN (popis minimalnog skupa podataka za identifikaciju plovila).
   U Prilogu 2. definirani su korisnički profili i prava pristupa, tj. popis tijela i njihova prava
   pristupa minimalnom skupu podataka za identifikaciju plovila u EHDB-u.
   U Prilogu 3. navedene su odredbe o potpunom pristupu i obradi podataka u EHDB-u.
   U Prilogu 4. predviđene su odredbe o pristupu EHDB-u ograničenom samo na čitanje.
   U Prilogu 5. naveden je opis funkcionalnosti EHDB-a.
HR                                                 3                                                HR
 ---pagebreak---                          DELEGIRANA UREDBA KOMISIJE (EU) …/...
                                             оd 20.1.2020.
                                 o europskoj bazi podataka o plovilima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu (EU) 2016/1629 Europskog parlamenta i Vijeća od 14. rujna
   2016. o utvrđivanju tehničkih pravila za plovila unutarnje plovidbe, izmjeni Direktive
   2009/100/EZ i stavljanju izvan snage Direktive 2006/87/EZ7, a posebno njezin članak 19.
   stavak 7.,
   budući da:
   (1)    Kako bi se osigurala neometana primjena Direktive (EU) 2016/1629, potpuni pristup
          trebalo bi odobriti nadležnim tijelima država članica, ugovornih stranaka Revidirane
          konvencije za plovidbu Rajnom i trećih zemalja kojima su povjerene zadaće u vezi s
          primjenom direktiva (EU) 2016/1629 i 2005/44/EZ.
   (2)    Potpuni pristup omogućuje međusobnu suradnju država članica i suradnju s trećim
          zemljama te koordiniranje njihovih aktivnosti u pogledu obrade podataka o plovilima
          unesenima u EHDB.
   (3)    Pristup EHDB-u ograničen samo na čitanje trebalo bi odobriti ostalim tijelima radi
          provedbe administrativnih mjera za osiguravanje upravljanja prometom i
          infrastrukturom plovnih putova, održavanja ili provedbe sigurnosti plovidbe i
          prikupljanja statističkih podataka.
   (4)    Kako bi se osiguralo neometano funkcioniranje EHDB-a i olakšala provjera zahtjeva
          za pristup u EHDB, države članice, ugovorne stranke Revidirane konvencije o
          plovidbi Rajnom i relevantne treće zemlje trebale bi odrediti jedinstvenu kontaktnu
          točku.
   (5)    Primjereno je odrediti korake koje bi države članice trebale slijediti pri odobravanju
          pristupa EHDB-u ograničenog samo na čitanje, kako bi se zajamčila sigurnost
          podataka i neometano funkcioniranje EHDB-a.
   (6)    Kako bi se olakšala provjera trenutačnih i ranijih podataka i informacija o plovilu
          povezanih s izdanim svjedodžbama i novim zahtjevima za izdavanje svjedodžbi,
          potrebni su podaci visoke kvalitete te usporedivi, ažurni, pouzdani i usklađeni podaci o
          plovilima unutarnje plovidbe. Stoga bi trebalo utvrditi detaljan popis podataka koji se
          odnose na plovila.
   (7)    Specifikacije trebaju ostati tehnološki neutralne i otvorene za inovativne tehnologije te
          držati se načela „samo jednom” i „interoperabilnost kao standard”. Trebalo bi voditi
   7
          SL L 252, 16.9.2016., str. 118.
HR                                                 4                                                HR
 ---pagebreak---              računa o načelima i preporukama iz Akcijskog plana EU-a za e-upravu 2016. – 2020.8
             i Europskog okvira za interoperabilnost9.
   (8)       U svim slučajevima kada mjere propisane ovom uredbom uključuju obradu osobnih
             podataka, ta bi se obrada trebala obavljati u skladu s pravom Unije o zaštiti osobnih
             podataka, a posebno s Uredbom (EU) 2018/172510 kad je riječ o obradi osobnih
             podataka koju obavlja Komisija i Uredbom (EU) 2016/679 Europskog parlamenta i
             Vijeća11 kad je riječ o obradi osobnih podataka koju obavljaju nadležna tijela država
             članica.
   (9)       U skladu s člankom 42. Uredbe (EU) 2018/1725 provedeno je savjetovanje s
             Europskim nadzornikom za zaštitu podataka,
   DONIJELA JE OVU UREDBU:
                                                       Članak 1.
                                           Predmet i područje primjene
   Ovom se Uredbom utvrđuju pravila o prikupljanju, obradi i pristupu podacima europske baze
   podataka o plovilima (EHDB) iz članka 19. Direktive (EU) 2016/1629, kao i o vrstama
   dozvoljenog pristupa i uputama u vezi s upotrebom i funkcioniranjem baze podataka.
                                                       Članak 2.
                                              Prikupljanje podataka
   Države članice unose u EHDB podatke za identifikaciju plovila iz Priloga 1. ovoj Uredbi.
                                                       Članak 3.
                           Potpuni pristup podacima u EHDB-u i njihova obrada
   1. Kako bi se podržala provedba administrativnih mjera za održavanje sigurnosti i
   jednostavnosti plovidbe te osigurala primjena Direktive (EU) 2016/1629, podacima pristupaju
   i obrađuju ih nadležna tijela država članica, ugovorne stranke Revidirane konvencije o
   plovidbi Rajnom i treće zemlje kojima su povjerene zadaće u vezi s primjenom direktiva (EU)
   2016/1629 i 2005/44/EZ.
   2. Svaka država članica, ugovorna stranka Revidirane konvencije o plovidbi Rajnom i treća
   zemlja iz stavka 1. obavješćuje Komisiju o imenima i adresama nadležnih tijela iz stavka 1.
   3. Države članice osiguravaju dosljednost podataka iz upisnika navedenih u članku 17.
   Direktive (EU) 2016/1629 i podataka u EHDB-u.
   4. Potpuni pristup EHDB-u odobrava se u skladu s Prilogom 3. ovoj Uredbi.
   8
      „Akcijski plan EU-a za e-upravu 2016. – 2020. Ubrzavanje digitalne transformacije uprave”, Komunikacija
      Komisije Europskom parlamentu, Vijeću, Europskom gospodarskom i socijalnom odboru i Odboru regija,
      COM(2016) 179 final.
   9
      „Europski okvir za interoperabilnost – strategija provedbe”, Komunikacija Komisije Europskom parlamentu,
      Vijeću, Europskom gospodarskom i socijalnom odboru i Odboru regija (COM(2017) 134).
   10
      Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s
      obradom osobnih podataka u institucijama, tijelima, uredima i agencijama Unije i o slobodnom kretanju takvih
      podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ
   11
      Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s
      obradom osobnih podataka i o slobodnom kretanju takvih podataka te o stavljanju izvan snage Direktive
      95/46/EZ (Opća uredba o zaštiti podataka) (SL L 119, 4.5.2016., str. 1.).
HR                                                          5                                                      HR
 ---pagebreak---                                               Članak 4.
                            Pristup EHDB-u ograničen samo na čitanje
   1. Kako bi se provele administrativne mjere za osiguravanje upravljanja prometom i
   infrastrukturom plovnih putova, mjere za održavanje ili provedbu sigurnosti plovidbe i mjere
   za prikupljanje statističkih podataka, pristup EHDB-u ograničen na čitanje može se osim
   tijelima iz članka 3. odobriti i tijelima država članica, ugovornih stranaka Revidirane
   konvencije o plovidbi Rajnom i trećih zemalja iz članka 3. stavka 1. ove Uredbe.
   2. Svaka država članica, ugovorna stranka Revidirane konvencije o plovidbi Rajnom ili treća
   zemlja obavješćuje Komisiju o imenima i adresama tijela iz stavka 1. navodeći njihove
   korisničke profile u skladu s Prilogom 2. ovoj Uredbi.
   3. Pristup EHDB-u ograničen samo na čitanje odobrava se u skladu s Prilogom 4. ovoj
   Uredbi.
                                                 Članak 5.
                              Jedinstvena kontaktna točka za EHDB
   1. Kako bi se olakšala razmjena informacija o potvrđivanju pristupa u skladu s člancima 3. i
   4., svaka država članica, ugovorna stranka Revidirane konvencije o plovidbi Rajnom i treća
   zemlja iz članka 3. stavka 1. određuje jedinstvenu kontaktnu točku za Komisiju i ostale države
   članice. Obavješćivanje u skladu s člankom 3. stavkom 2. i člankom 4. stavkom 2. provodi se
   evidentiranjem relevantnih informacija u EHDB-u.
   2. Jedinstvena kontaktna točka odabire se među nadležnim tijelima iz članka 3. stavka 1. ove
   Uredbe.
   3. Svaka država članica, ugovorna stranka Revidirane konvencije o plovidbi Rajnom i treća
   zemlja iz članka 3. stavka 1. ove Uredbe obavješćuje Komisiju o imenima i kontaktnim
   podacima jedinstvene kontaktne točke za EHDB.
                                              Članak 6.
                                         Stupanje na snagu
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 20.1.2020.
                                                Za Komisiju
                                                Predsjednica
                                                Ursula von der LEYEN
HR                                                6                                               HR
 ---documentbreak---     EUROPSKA
    KOMISIJA
                          Bruxelles, 20.1.2020.
                          C(2020) 255 final
                          ANNEXES 1 to 5
                PRILOZI
   DELEGIRANOJ UREDBI KOMISIJE
   o europskoj bazi podataka o plovilima
HR                                              HR
 ---pagebreak---                                                 PRILOG 1.
                             Podaci za identifikaciju plovila
   Popis podataka za identifikaciju plovila kako je utvrđeno u Prilogu 2. primjenjivog europskog
   standarda kojim se utvrđuju tehnička pravila za plovila unutarnje plovidbe jest popis podataka
   iz Priloga II. Direktivi (EU) 2016/1629.
                                                PRILOG 2.
                                   Korisnički profili i prava pristupa
   1.1.      Komisija dodjeljuje prava pristupa pojedinačnim korisnicima u skladu s
             korisničkim profilima iz tablice 1.
   1.2.      Komisija može pružiti pristup EHDB-u međunarodnim organizacijama i
             tijelima trećih zemalja u skladu s člankom 19. stavkom 5. Direktive (EU)
             2016/1629 ako su ispunjeni uvjeti iz članka 46. Uredbe (EU) 2018/1725.
             Korisnički profili ili njihova prava pristupa mogu se ograničiti na temelju
             procjene koja se odnosi na razinu zaštite osobnih podataka fizičkih osoba.
     Korisnički profili                        Definicija                      Prava pristupa
   Tehničko                  Nadležno tijelo ili inspekcijsko tijelo za       Potpuni pristup
   certifikacijsko tijelo    izdavanje svjedodžbi Unije za unutarnju
                             plovidbu u skladu s člankom 6. Direktive
                             (EU) 2016/1629
                             ili
                             inspekcijsko tijelo za izdavanje svjedodžbe
                             u skladu s člankom 22. Revidirane
                             konvencije o plovidbi Rajnom
                             ili
                             slično nadležno tijelo trećih zemalja
                             kojemu su povjerene zadaće povezane s
                             primjenom Direktive (EU) 2016/1629
                             ili
                             nadležno tijelo za izdavanje jedinstvenog
                             europskog identifikacijskog broja plovila u
                             skladu s člankom 18. Direktive (EU)
                             2016/1629
   Tijelo nadležno za        Nadležno tijelo za provedbu RIS-a i         Potpuni pristup
   RIS                       međunarodnu razmjenu podataka u skladu      (ograničen na primjenu
                             s člankom 8. Direktive 2005/44/EZ           Direktive 2005/44/EZ)
                             ili
                             organizacija koja je zadužena ili ugovorena
                             za upravljanje sustavom RIS i pružanje
                             usluga RIS kako je definirano u Direktivi
                             2005/44/EZ
   Statistički ured          Nacionalni ili međunarodni uredi koji su    Odobravanje pristupa
                             zaduženi za prikupljanje statističkih       ograničenog samo na
                             podataka.                                   čitanje ovisi o
                                                                         rezultatima procjene koja
HR                                                    2                                            HR
 ---pagebreak---                                                                        se odnosi na razinu
                                                                       zaštite osobnih podataka
                                                                       fizičkih osoba.
   Međunarodne             Ovlašteni korisnici u međunarodnim          Odobravanje pristupa
   organizacije            organizacijama                              ograničenog samo na
                                                                       čitanje ovisi o
                                                                       rezultatima procjene koja
                                                                       se odnosi na razinu
                                                                       zaštite osobnih podataka
                                                                       fizičkih osoba.
   Ostala tijela           Sva tijela koja osiguravaju upravljanje     Pristup samo za čitanje
                           prometom i infrastrukturom plovnih
                           putova te održavaju ili provode sigurnost
                           plovidbe, kao što su:
                           – nadležno tijelo za upravljanje prometom,
                           – operater prevodnica/mostova,
                           – pružatelj usluga spašavanja i usluga u
                           hitnim slučajevima,
                           – tijela za izvršavanje zakonodavstva,
                           – tijelo za istraživanje nesreća.
   Osoblje Komisije        Ovlašteni korisnici                         Pružatelj        tehničkog
                               (a) zaduženi za vođenje EHDB-a ili      rješenja za sve funkcije;
                               (b) zaduženi za politike u području Pristup samo za čitanje
                               unutarnje plovidbe
                                               PRILOG 3.
                      Potpuni pristup podacima u EHDB-u i njihova obrada
   1. Potvrđivanje potpunog pristupa i obrade podataka u EHDB-u provodi se na sljedeći način:
             (a)  putem EHDB-a podnosi se zahtjev za otvaranje računa kojim se dopušta
                  potpuni pristup i obrada podataka;
             (b)  potvrđivanje provodi odgovarajuća jedinstvena kontaktna točka za EHDB;
             (c)  aktiviranje računa.
   2. Komisija može deaktivirati račun ako korisnik ne ispunjava zahtjeve ove Uredbe.
                                               PRILOG 4.
                            Pristup EHDB-u ograničen samo na čitanje
   1. Potvrđivanje pristupa EHDB-u ograničenog samo na čitanje provodi se na sljedeći način:
             (a)  putem EHDB-a podnosi se zahtjev za otvaranje računa kojim se dopušta
                  pristup ograničen samo na čitanje;
             (b)  potvrđivanje provodi odgovarajuća jedinstvena kontaktna točka za EHDB;
             (c)  aktiviranje računa.
   2. Komisija može deaktivirati račun ako korisnik ne ispunjava zahtjeve ove Uredbe.
HR                                                   3                                            HR
 ---pagebreak---    3. Nadležna tijela odgovorna su za redovito praćenje i provjeru pristupa koji su im odobrila
   nadležna tijela iz članka 4. stavka 1.
                                                PRILOG 5.
                                      Funkcionalnosti
   Sustavom EHDB-a moraju se pružiti sljedeće funkcionalnosti:
   1.       provjera jedinstvenog europskog identifikacijskog broja plovila (ENI) plovila u
            EHDB-u:
   EHDB omogućuje nadležnim tijelima da provjere, na temelju ENI-ja ili podataka za
   identifikaciju plovila, je li plovilo već registrirano u sustavu;
   2.       uvid u podatke o svjedodžbama za plovila:
   EHDB osigurava pristup podacima o svjedodžbama za plovila (izdanima u skladu s
   Direktivom (EU) 2016/1629) i podacima za identifikaciju plovila koji su dostupni u
   nacionalnim registrima;
   3.       uvid u podatke o svim odbijenim ili tekućim zahtjevima za svjedodžbe:
   EHDB osigurava pristup podacima o statusu zahtjeva za svjedodžbe (odbijeni ili u tijeku) u
   skladu s Direktivom (EU) 2016/1629;
   4.       pristup digitalnom primjerku svjedodžbe za plovila:
   EHDB osigurava pristup digitalnom primjerku svih svjedodžbi koje su izdala nadležna tijela u
   skladu s Direktivom (EU) 2016/1629;
   5.       generiranje statističkih podataka:
   EHDB sadržava karakteristike koje omogućuju da ovlašteni korisnici obavljaju pretrage
   podataka za statističke svrhe;
   6.       upravljanje pristupom korisnika:
   Korisnici pristupaju EHDB-u putem Servisa Europske komisije za provjeru autentičnosti (EU
   Login).
HR                                                    4                                         HR